Rotlhe re itemogela khutsafalo ka dinako dingwe mo matshelong a rona. Khutsafalo e e feteletseng ka nako e telele e ka nna kotsi mo boitekanelong jwa mmele jwa gago, mo tolamong ya gago ya maikutlo le mo mererong ya gago ya botsalano.
Makoa a a tlwaelegileng a a itemogelwang ke badiri ba SAPS ke bokoa jwa khutsafalo ya tobekano mo moweng morago ga tiragalo e e maswe (PTSD) le tobekano ya maikutlo e gantsi e golaganngwang le PTSD.
PTSD ke mofuta o o masisi wa tlhobaelo e gantsi e itemogelwang morago ga gore motho a amege mo kotsing e e masisi, sekao, a le fa tirong.
Tobekano ya maikutlo ke tsibogo ya maikutlo malebana le dihutsafatsi tsa botshelo tse di farologaneng.
PTSD ke bolwetse jo bo alafegang. Go ya ka dipalopalo, diperesente di le 90 tsa batho ba ba alafelwang PTSD ba tokafala sentle. Ba bangwe ba kgona go boela kwa ditirong, mme ba fitlha ba dira sentle kwa ditirong.
go dirisa dithekeniki tsa go itapolosa, go nna le seabe mo ditirong tsa boitapoloso le go tlhola botsalano jo bo siameng jo bo kgotlelelang.
Go kopa thuso fa khutsafalo e simolola. Ga se sesupo sa bokoa go kopa thuso fa o ikutla o retelelwa ke go kgotlelela maemo.
badirimmogo balelapa le ditsala, molaodi wa gago, le bagakolodi ba porofešenale ba SAPS ba ba thusang mekgatlho e e thusang badiri go ya ka Lenaane la Thuso la Badiri (EAP).
Kopa kgakololo mo malaoding wa gago mabapi le ka mo o ka rarabololang maemo a gago ka teng.
Dira tumalano le ngaka ya gago e e tshwanetseng go go romela sekao, kwa ngakeng ya bolwetse jwa tlhaloganyo (go alafiwa) le kwa go mosaekholoji (go alafiwa bolwetse jwa tlhaloganyo ka mekgwa ya saekholoji).
Kopa thusa mo Ditirelong tsa Thuso tsa Badiri tsa SAPS (EAS) fa o akanya go dirisa go alafiwa bolwetse jwa tlhaloganyo ka mekgwa ya saekholoji. Ga se fela gore se ke tlhopho e e somarelang ditshenyegelo, gape bagakolodi ba EAS ba tlwaetse mekgwa ya dikotsi tse di masisi tse maphodisa ka gale a lebaganeng le tsona fa a le fa tirong.
Morago ga go alafelwa PTSD kgotsa bokoa jo bongwe jwa bolwetse jwa tlhaloganyo, go na le kgonagalo ya gore go ka atlanegisiwa gore o sutisediwe kwa maemong a tiro a a senang khutsafalo e ntsi. Tshwetso e e mabapi le tshutiso ya gago e tshwanetse go diriwa ka dipuisano magareng ga gago, Botsamaisi le baitseanape ba boiphediso ba SAPS. Botsamaisi bo tshwanetse go go tshegetsa ka motsi o wa tolamiso.
Go diragala eng fa kalafo e sa lere tokafalo mo maemong a gago?
Fa kalafo ya paka e e amogelesegang e sa lere go tokafala, go ka akanngwa ka tholotiro ka ntlha ya bokoa jwa boitekanelo. Ntlha e, e ka sekasekiwa morago ga gore Molaodi wa Kotsi ya Boitekanelo a dire tlhotlhomiso ka botlalo. Tshekatsheko ya ngaka ya bolwetse jwa tlhaloganyo e e ikemetseng e nna le seabe mo tlhotlhomisong ya Molaodi wa Kotsi ya Boitekanelo.
Botsamaisi jwa makoa a bolwetse jwa tlhaloganyo bo lebelela kalafo le tokafalo. Ka jalo, tholotiro ya bokoa jwa boitekanelo e tshwanetse go sekasekiwa e le ntlha ya kwa bofelong fela.